ai4bharat/Pralekha huggingface dataset:
সড়কপরিবহণওমহাসড়কমন্ত্রক
জাতীয় মহাসড়কের ফি প্লাজায় সমস্ত ছাড় পাওয়ার জন্য ফাস্ট্যাগ বাধ্যতামূলক
নয়াদিল্লি, ২৬ অগাস্ট, ২০২০
টোল-ফি প্লাজায় যাতায়াতের ক্ষেত্রে প্রত্যাবর্তন অথবা রিটার্ন ভ্রমণ ছাড় বা অন্য কোনও ছাড়ের জন্য ফাস্ট্যাগ বাধ্যতামূলক করেছে কেন্দ্রীয় সড়ক, পরিবহণ ও মহাসড়ক মন্ত্রক। যে ব্যবহারকারী ২৪ ঘন্টার মধ্যেই রিটার্ন ভ্রমণ বা অন্য কোনও স্থানীয় ছাড়ের দাবি করতে চান, তাঁকে গাড়িতে এক বৈধ কার্যকরি ফাস্ট্যাগ রাখতে হবে। গত ২৪শে অগাস্ট মন্ত্রক 'জাতীয় মহাসড়ক শুল্ক  আইন, ২০০৮' – এর সংশোধন এনে একটি বিজ্ঞপ্তি প্রকাশ করছে। মন্ত্রক ফি-প্লাজায় ডিজিটাল লেনদেনের বিষয়ে জোর দিতেই এই পদক্ষেপ গ্রহণ করেছে। প্রি-পেইড যন্ত্র, স্মার্ট কার্ডের মাধ্যমে বা ফাস্ট্যাগ বা অন্য কোনও ডিভাইসের মাধ্যমে অনলাইনে এই অর্থ প্রদান করতে পারবেন।
এই সংশোধনীতে বলা হয়েছে, ২৪ ঘন্টার মধ্যে যদি কোনও যাত্রী টোল প্লাজার দিয়ে যাত্রার ২৪ ঘন্টার মধ্যে ফেরৎ আসতে চান, সেখানে এই ছাড় মিলবে। শুধুমাত্র ২৪ ঘন্টার জন্যই এটি বৈধ থাকবে।
(CG/SS/SB
তথ্যওসম্প্রচারমন্ত্রক
ইফি ২০১৯ : ৫০ বছরের এক সুবর্ণ ইতিহাস
নয়াদিল্লি, ১৯ নভেম্বর, ২০১৯
ভারতের আন্তর্জাতিক চলচ্চিত্র উৎসব ইফি আরও বড় আকার, চাকচিক্য ও সর্বসাধারণের সমাবেশের মধ্য দিয়ে গোয়ার সোনালী সৈকতে অনুষ্ঠিত হতে চলেছে। এশিয়ার সবচেয়ে পুরনো ও মর্যাদাসম্পন্ন এই চলচ্চিত্র উৎসব শুরু হচ্ছে কাল। ব্যাম্বোলিম-স্থিত ডঃ শ্যামাপ্রসাদ স্টেডিয়ামে চলচ্চিত্র জগতের প্রবাদ-প্রতীম ব্যক্তিত্ব – অমিতাভ বচ্চন, রজনী কান্ত, করণ জোহর, জনাথন রেইস মেয়ার্স – এর উপস্থিতিতে উৎসবের উদ্বোধন হবে। উৎসবের সুবর্ণ জয়ন্তী বর্ষে উপস্থিত থাকছেন কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর, মন্ত্রকের সচিব শ্রী অমিত খারে এবং গোয়ার মুখ্যমন্ত্রী ডঃ প্রমোদ সাওয়ন্ত-সহ বহু বিশিষ্ট ব্যক্তি।
এই উৎসবের সূচনায় মঙ্গলবার এক সাংবাদিক সম্মেলনে গোয়ার মুখ্যমন্ত্রী ডঃ সাওয়ন্ত জানান, যাবতীয় প্রস্তুতি সম্পন্ন। এবারের উৎসবে ৯ হাজারেরও বেশি দেশ-বিদেশের প্রতিনিধি ও অতিথি উপস্থিত থাকছেন বলে জানা গেছে। এই প্রথমবার উৎসবের অঙ্গ হিসাবে গোয়া আর্ট কলেজের প্রায় ২০০ জন পড়ুয়া ‘গোয়া আর্ট মাইল’ শীর্ষক এক বিশেষ কর্মসূচিতে অংশ নেয়। উৎসবের নির্দেশক শ্রী চৈতন্য প্রসাদ সাংবাদিকদের জানান, অতীত ও বর্তমানের মধ্য ভারসাম্য বজায় রেখে এবারের উৎসবের দিনগুলিকে সাজানো হয়েছে। উৎসবের দিনগুলিতে সাংবাদিকদের মুখোমুখী হবেন চলচ্চিত্র জগতের প্রবাদ-প্রতীম ব্যক্তিত্বরা।
এবারের ইফি-র উদ্বোধনী অনুষ্ঠানে ফরাসী সিনেমা জগতের এক বর্ণময় ব্যক্তিত্ব অভিনেত্রী ঈজাবেলা হুপার্ট-কে সারা জীবনের অবদান-স্বরূপ স্বীকৃতি জানানো হবে। বিশিষ্ট এই অভিনেত্রী ১২০টিরও বেশি সিনেমায় অভিনয় করেছেন। এমনকি, সর্বাধিক ১৬ বার সিজার পুরস্কারের জন্য মনোনীত হয়েছেন। সাইবেরিয়ার নির্দেশক গোরান পাসকালজেভিক নির্দেশিত ছবি ‘ডেসপাইট দ্য ফগ’ প্রদর্শনের মধ্য দিয়ে উৎসবের সূচনা হবে।
SSS/BD/SB
(Visitor Counter : 53
সড়কপরিবহণওমহাসড়কমন্ত্রক
নির্মাণ সরঞ্জাম বহনকারী যানবাহন, ট্র্যাক্টর এবং ফসল সংগ্রহকারী গাড়ির জন্য বিএস-ফোর মাত্রাযুক্ত গাড়ির ধোঁয়া নির্গমনের নিয়ম পিছিয়ে দেওয়ার বিষয়ে মোটর ভেহিকেল আইনের সংশোধন করার পরামর্শ আহ্বান
নয়াদিল্লি, ২৩ জুন, ২০২০
কেন্দ্রীয় সড়ক পরিবহণ ও মহাসড়ক মন্ত্রক নির্মাণ সরঞ্জাম বহনকারী যানবাহন, ট্র্যাক্টর এবং ফসল সংগ্রহকারী গাড়ির জন্য বিএস-ফোর মাত্রাযুক্ত গাড়ির ধোঁয়া নির্গমনের নিয়ম পিছিয়ে দেওয়ার বিষয়ে মোটর ভেহিকেল আইনের সংশোধন করার জন্য সাধারণ মানুষ ও সংশ্লিষ্ট সব পক্ষের কাছে পরামর্শ আহ্বান করেছে। ১৯শে জুন মন্ত্রক এ বিষয়ে একটি বিজ্ঞপ্তি প্রকাশ করে। উল্লেখ্য, চলতি বছরের ১ অক্টোবর থেকে এই নিয়ম কার্যকর করার কথা ছিল। কিন্তু, কোভিড-১৯ পরিস্থিতির মধ্যে সবদিক বিচার-বিবেচনা করে কৃষি মন্ত্রক এবং অন্যান্য নির্মাণ শিল্প সংস্থাগুলি সড়ক পরিবহণ এবং মহাসড়ক মন্ত্রকের কাছে এই নিয়ম কার্যকর সময়সীমা যাতে পিছিয়ে দেওয়ার হয়,সে বিষয়ে অনুরোধ জানিয়েছে। সংশ্লিষ্ট সকল কর্তৃপক্ষই আগামী বছর ১ অক্টোবর পর্যন্ত এই সময়সীমা বৃদ্ধির অনুরোধ করেছে।
সড়ক পরিবহণ ও মহাসড়ক মন্ত্রকের অন্তর্গত নতুন দিল্লির পরিবহণ ভবনের যুগ্ম সচিবের দপ্তরে মতামত পাঠানো যাবে। আগামী ১৮ই জুলাই পর্যন্ত মতামত জানাতে পারবেন সংশ্লিষ্ট সকল পক্ষ। ই-মেল আইডি হল – jspb_morth[at]gov[dot]in।
(CG/SS/DM
প্রধানমন্ত্রীরদপ্তর
প্রধানমন্ত্রীর সিকিমের রাজ্য স্থাপনা দিবসে রাজ্যের মানুষদের শুভেচ্ছা
নতুনদিল্লি, ১৬ই মে, ২০২১
প্রধানমন্ত্রী শ্রী নরেন্দ্র মোদী রাজ্য স্থাপনা দিবসে সিকিমের জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “রাজ্য স্থাপনা দিবসে সিকিমের জনসাধারণকে শুভেচ্ছা জানাই। প্রাকৃতিক সৌন্দর্যে পরিপূর্ণ এই রাজ্যের মানুষরা উষ্ণ হৃদয়ের। জৈব চাষে সিকিম উল্লেখযোগ্য পদক্ষেপ নিয়েছে । রাজ্যের উন্নয়নের ধারা অব্যাহত থাকুক, নাগরিকরা সুস্বাস্থ্যের অধিকারী হোন, সেই প্রার্থনা করি।“
(CG/CB/
প্রধানমন্ত্রীরদপ্তর
কেভিড টিকার দ্বিতীয় ডোজ দিয়ে দেশে প্রথম স্থান অধিকার করার জন্য প্রধানমন্ত্রী হিমাচল প্রদেশের মুখ্যমন্ত্রীকে অভিনন্দন জানিয়েছেন
নতুন দিল্লি, ০৬ ডিসেম্বর, ২০২১
সুনির্দিষ্ট যোগ্য নাগরিকদের কোভিড টিকার দ্বিতীয় ডোজ প্রদান করে দেশের মধ্যে প্রথম স্থান অধিকার করার জন্য প্রধানমন্ত্রী শ্রী নরেন্দ্র মোদী হিমাচল প্রদেশের মুখ্যমন্ত্রীকে অভিনন্দন জানিয়েছেন।
হিমাচল প্রদেশের মুখ্যমন্ত্রী শ্রী জয়রাম ঠাকুরের ট্যুইটের প্রতিক্রিয়ায় প্রধানমন্ত্রী বলেছেন,
“@জয়রামঠাকুরজী কে অনেক অভিনন্দন। কোভিডের বিরুদ্ধে লড়াইয়ে হিমাচলের মানুষ গোটা দেশের সামনে এক অনুকরণীয় দৃষ্টান্ত স্থাপন করেছে। সাধারণ মানুষের এই চেতনা কোভিডের বিরুদ্ধে লড়াইয়ে নতুন ভারতকে শক্তি যোগাবে।”
CG/SS/SKD/
(
যুবওক্রীড়াবিষয়কমন্ত্রক
কলকাতার নেহরু যুব কেন্দ্র সংগঠনের দ্বাদশ উপজাতি যুব বিনিময় কর্মসূচি
কলকাতা, ১৭ জানুয়ারি, ২০২০
কলকাতায় দ্বাদশ উপজাতি যুব বিনিময় কর্মসূচি চলছে। বিধাননগরে বিবেকানন্দ যুব ভারতীয় ক্রীড়াঙ্গনে এর আনুষ্ঠানিক উদ্বোধন হয়। কেন্দ্রের যুবকল্যাণ ও ক্রীড়া দপ্তরের অধীনে স্বায়ত্তশাসিত সংস্থা নেহরু যুব কেন্দ্র সংগঠন, পশ্চিমবঙ্গ এই কর্মসূচির আয়োজন করেছে। স্বরাষ্ট্র মন্ত্রকের সহযোগিতায় এটি শুরু হয়েছে ১৪ তারিখ থেকে। চলবে ২০ জানুয়ারি পর্যন্ত। ওড়িশা, অন্ধ্রপ্রদেশ এবং তেলেঙ্গানার ছ’টি উপজাতি অধ্যুষিত জেলা থেকে ২০০-রও বেশি উপজাতি তরুণ-তরুণী এই অনুষ্ঠানে সক্রিয় অংশগ্রহণ করেছেন।
জাতীয় সংহতি গড়ে তোলার লক্ষ্যে এবং উপজাতি যুবক-যুবতীদের সংস্কৃতি, ভাষা, জীবনশৈলীর বৈচিত্র্য তুলে ধরাই এই কর্মসূচির প্রধান উদ্দেশ্য। উদ্বোধনী অনুষ্ঠানে বিধাননগর পুর নিগমের মেয়র শ্রীমতী কৃষ্ণা চক্রবর্তী, রামকৃষ্ণ মিশন বাগবাজারের সভাপতি স্বামী অভিনন্দনানন্দ মহারাজ, সিআরপিএফ -এর কমান্ডান্ট শ্রী সুনীল কুমার যাদব, ওড়িশার নেহরু যুব কেন্দ্র সংগঠনের প্রাক্তন রাজ্য ডিরেক্টর শ্রী অভিজিৎ বসু, এনএসএস-এর আঞ্চলিক কো-অর্ডিনেটর শ্রীমতী সরিতা প্যাটেল এবং পশ্চিমবঙ্গের নেহরু যুব কেন্দ্র সংগঠনের ডেপুটি ডিরেক্টর শ্রীমতী জবা চক্রবর্তী উপস্থিত ছিলেন। অনুষ্ঠানের শেষে বিভিন্ন ধরনের উপজাতি সঙ্গীত ও নৃত্য প্রদর্শনীর ব্যবস্থা ছিল। উপজাতি তরুণ-তরুণীরা এই সাংস্কৃতিক অনুষ্ঠানে অংশগ্রহণ করেন।
কেন্দ্রীয় স্বরাষ্ট্র মন্ত্রকের এই ফ্ল্যাগশিপ কর্মসূচিতে ২০০ তরুণ-তরুণী খেলাধূলা, বিভিন্ন বিষয় উপস্থাপনা এবং মতবিনিময় কর্মসূচিতে অংশগ্রহণ করবেন। এই কর্মসূচির মধ্যে রয়েছে যুব সংসদ, দক্ষতা উন্নয়ন ও কর্মসংস্থান সৃষ্টি, সাংস্কৃতিক অনুষ্ঠান, মানবাধিকার, স্বামীজির ভাবনা, তৃণমূল স্তরে বিভিন্ন জায়গা সফর, অনুপ্রেরণামূলক আলোচনা, যোগ ইত্যাদি।
SSS/CB/DM
(Visitor Counter : 29
কৃষিমন্ত্রক
শ্রী নরেন্দ্র সিং তোমর আগামীকাল কৃষি পরিকাঠামো তহবিল পুরস্কার প্রদান করবেন
নয়াদিল্লি, ২৯ জুলাই, ২০২২
কৃষি পরিকাঠামো তহবিল  দুই বছর আগে উচ্চাকাঙ্ক্ষী আত্মনির্ভর ভারত প্যাকেজের আওতায় কেন্দ্রীয় সরকারের প্রকল্প হিসাবে চালু করা হয়েছিল, যা ফসলোত্তর ব্যবস্থাপনা পরিকাঠামো এবং কৃষি সম্পদ তৈরিতে বিনিয়োগের জন্য মধ্য থেকে দীর্ঘমেয়াদী ঋণ সুবিধা প্রদান করে। এই সুবিধাটি সরকারের কাছ থেকে ৩ শতাংশ সুদ প্রদান এবং ২ কোটি টাকা পর্যন্ত সিজিটিএমএসসি ফি দ্বারা ক্রেডিট গ্যারান্টির মাধ্যমে আর্থিক সহায়তা পায়। এই প্রকল্প কেন্দ্রীয় সরকার এবং রাজ্য সরকারের প্রকল্পগুলির সাথে একত্রিত হতে পারে। এটি কৃষি বাস্তুতন্ত্রের স্টেকহোল্ডারদের ব্যাপকভাবে উপকৃত করেছে - কৃষক, কৃষি-উদ্যোক্তা, এফপিও, এসএইচজি, জেএলজি, পিএসিএস, এপিএমসি, স্টার্টআপ, কেন্দ্রীয়, বিপণন সমবায় সমিতি, রাজ্য সংস্থা ইত্যাদি।
এখন পর্যন্ত এগ্রি ইনফ্রা ফান্ড, www.agriinfra.dac.gov.in-এর সমন্বিত পোর্টালে প্রাপ্ত ২৩ হাজারটিরও বেশি আবেদনের মধ্যে ১৩ হাজার ৭০০ জন আবেদনকারীকে প্রায় ১০ হাজার ১৩১ কোটি টাকা এআইএফ ঋণ মঞ্জুর করা হয়েছে। বিভিন্ন ঋণ প্রদানকারী প্রতিষ্ঠান দ্বারা এর সমন্বিত বিনিয়োগ প্রায় ১৭ হাজার ৫০০ কোটি টাকা। অনুমোদিত প্রকল্পগুলি গুদাম, অ্যাসেয়িং ইউনিট, প্রাথমিক প্রক্রিয়াকরণ ইউনিট, কাস্টম নিয়োগ কেন্দ্র, বাছাই এবং গ্রেডিং ইউনিট, হিমঘর এবং কোল্ড চেইন প্রকল্প, জৈব-উদ্দীপক উৎপাদন সুবিধা, বীজ প্রক্রিয়াকরণ ইউনিট, ইত্যাদি কভার করে যা পরিবর্তনে ব্যাপক প্রভাব ফেলবে।
আগামীকাল নয়াদিল্লিতে কর্মরত ব্যাঙ্ক, রাজ্য সরকারগুলিকে সংবর্ধনা দেওয়ার জন্য একটি পুরস্কারের আয়োজন করা হচ্ছে, যা কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর এবং কৃষি ও কৃষক কল্যাণ প্রতিমন্ত্রী শ্রী কৈলাশ চৌধুরী দ্বারা সংবর্ধিত হবে। অন্যান্য গণ্যমান্য ব্যক্তিদের মধ্যে সচিব শ্রী মনোজ আহুজা, শ্রী অভিলাক্ষ লিখি, মন্ত্রকের ঊর্ধ্বতন আধিকারিক এবং বিভিন্ন রাজ্যের সরকারী আধিকারিক, ব্যাঙ্ক, নাবার্ড, নাবকনস  - এর উচ্চপদস্থ আধিকারিকরা, প্রকল্পের সুবিধাভোগী এবং বিভিন্ন সংস্থার অনেক অন্যান্য বিশিষ্ট ব্যক্তিরা এতে অংশ নেবেন।
PG/AB/SB
(Visitor Counter : 75
রেলমন্ত্রক
পুরী-গঙ্গাসাগর দিব্য কাশী যাত্রার সূচনা এ মাসের ২৮ তারিখে
ভারত গৌরব ট্যুরিস্ট ট্রেনের মাধ্যমে দর্শনার্থীদের ঘুরে দেখানো হবে দেশের বিভিন্ন সাংস্কৃতিক ও ধর্মীয় ঐতিহ্যের স্থানগুলি
নয়াদিল্লি, ২৩ এপ্রিল, ২০২৩
দেশে এবং বিদেশে ভারতকে একটি পর্যটন গন্তব্য রূপে তুলে ধরতে কেন্দ্রীয় সরকারের ‘দেখো আপনা দেশ’ এবং ‘এক ভারত শ্রেষ্ঠ ভারত’-এর ধারণাকে বাস্তবায়িত করতে বিশেষ উদ্যোগ গ্রহণ করেছে রেল মন্ত্রক। এই লক্ষ্যে ভারতের বিভিন্ন স্থান থেকে ভারত গৌরব ট্যুরিস্ট ট্রেন চালু করা হয়েছে। ভারতের সমৃদ্ধ সাংস্কৃতিক তথা ধর্মীয় ঐতিহ্যকে পর্যটকদের সামনে মেলে ধরতেই এই বিশেষ প্রচেষ্টা বলে জানানো হয়েছে রেল মন্ত্রকের পক্ষ থেকে।
মন্ত্রকের এই প্রচেষ্টারই একটি অঙ্গ হিসেবে আগামী ২৮ এপ্রিল, ২০২৩ থেকে চালু হচ্ছে পুরী-গঙ্গাসাগর দিব্য কাশী যাত্রা ট্রেনটি। এই ট্রেনের মাধ্যমে ১০ দিন এবং ৯ রাতের এক বিশেষ সফরসূচিতে পর্যটকরা পুরী, কলকাতা, গয়া, বারাণসী এবং প্রয়াগরাজ দর্শনের সুযোগ পাবেন। পুরীর জগন্নাথ মন্দির, কোনারক মন্দির, লিঙ্গরাজ মন্দির, কলকাতার বিভিন্ন কালীতীর্থ, গঙ্গাসাগর, বিষ্ণুপদ মন্দির এবং গয়া ও বুদ্ধগয়া ঘুরে দেখানো হবে তাঁদের। এই একই সফরসূচিতে যাত্রীরা দেখার সুযোগ পাবেন বারাণসীর কাশী বিশ্বনাথ মন্দির ও গঙ্গাঘাট এবং প্রয়াগরাজের ত্রিবেণী সঙ্গম।
এই সফরসূচির উদ্যোগ-আয়োজন ও পরিচালনার দায়িত্বে রয়েছে আইআরসিটিসি। ভারত গৌরব ট্রেনে আরামদায়ক ভ্রমণের মাধ্যমে যাত্রীদের সফরকালে তাঁদের খাওয়া, থাকা এবং ঘুরে দেখানোর যাবতীয় বন্দোবস্তের দায়িত্বে রয়েছে আইআরসিটিসি। উন্নত ও বিলাসবহুল বাসে বিভিন্ন দর্শনীয় স্থান যাত্রীদের ঘুরে দেখানো হবে। ব্যবস্থা থাকবে ভ্রমণবিমা, নিরাপত্তা এবং বিনোদনের বিভিন্ন ব্যবস্থাও।
এই ট্রেনগুলিতে সাতটি স্লিপার ক্লাস কোচ, সাতটি এসি-থ্রি টিয়ার কোচ এবং একটি এসি-টু টিয়ার কোচের ব্যবস্থা রাখা হয়েছে। ইকনমি, কমফর্ট এবং ডিল্যাক্স – এই তিন ধরনের ব্যবস্থার মাধ্যমে যাত্রীরা তাঁদের সামর্থ্যমতো ব্যয়ে সফরের সুযোগ লাভ করবেন।
PG/SKD/DM/
(Visitor Counter : 66
স্বরাষ্ট্র মন্ত্রক
ই-কমার্স সংস্থাগুলিকে শুধুমাত্র অত্যাবশক পণ্য সরবরাহের অনুমতি দেওয়া হল
নতুন দিল্লি, ১৯ এপ্রিল, ২০২০
স্বরাষ্ট্র মন্ত্রক, কোভিড – ১৯ এর মোকাবিলা করার জন্য দেশব্যাপী লকডাউনের মধ্যে সমস্ত মন্ত্রক ও বিভাগগুলিকে কিছু কাজকর্মে ছাড় দেওয়ার একটি নির্দেশ জারি করেছে। এই নির্দেশটির বিষয়ে জানার জন্য নীচের লিঙ্কটিকে ক্লিক করুন-
https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf
এসংক্রান্ত সংশোধিত নীতি–নির্দেশিকা অনুযায়ী ই-কমার্স সংস্থাগুলি অত্যাবশক যে সব পণ্য সামগ্রী সরবরাহ করে থাকে, সেগুলিকে লকডাউন সংক্রান্ত নিষেধাজ্ঞার আওতার বাইরে রাখা হয়েছে। এছাড়া ই-কমার্স সংস্থাগুলি অত্যাবশক পণ্য সরবরাহের জন্য যে সব যানবাহন ব্যবহার করবে শুধুমাত্র সেগুলিকেই প্রয়োজনীয় অনুমতি নেওয়ার পর চলাচল করতে দেওয়া হবে। এই সংশোধিত নীতি – নির্দেশিকা অনুযায়ী ই-কমার্স সংস্থাগুলি অত্যাবশক নয়, এধরণের পণ্য সরবরাহ করতে পারবে না।
স্বরাষ্ট্র মন্ত্রক, এই সংক্রান্ত নীতি – নির্দেশিকায় সমস্ত রাজ্যগুলিকে স্পষ্ট করে জানিয়েছে, অত্যাবশক পণ্যের সরবরাহ নিশ্চিত করার লক্ষ্যে তারা যেন যথাযথ ব্যবস্থা নেয়। ই-কমার্স সহ যে কোনো সংস্থা যাতে বাধাহীনভাবে এই সব পণ্য সরবরাহ করতে পারে, তা সংশ্লিষ্ট কর্তৃপক্ষকে নিশ্চিত করতে হবে।
এসংক্রান্ত সরকারী নির্দেশিকাটি দেখতে নীচের লিঙ্কটি ক্লিক করুন।
https://static.pib.gov.in/WriteReadData/userfiles/DO%20Lr.%20Dt.%2019.4.2020%20to%20Chief%20Secretaries%20reg.%20exclusion%20of%20e-Commerce.pdf
(CG/CB/SFS
যুবওক্রীড়াবিষয়কমন্ত্রক
ইন্ডিয়ান অলিম্পিক অ্যাসোসিয়েশন, যুব বিষয়ক ও ক্রীড়া মন্ত্রক এবং স্পোর্টস অথরিটি অফ ইন্ডিয়া যৌথভাবে বর্তমান কোভিড-১৯ পরিস্থিতিতে প্রাক্তন আন্তর্জাতিক ক্রীড়াবিদ এবং প্রশিক্ষকদের সহায়তা প্রদান করছে
নতুন দিল্লি, ০৯ মে, ২০২১
কোভিড-১৯ –এর সময় প্রাক্তন আন্তর্জাতিক ক্রীড়াবিদ ও প্রশিক্ষকদের চিকিৎসা, আর্থিক এবং রসদ সরবরাহের বিষয়টি নিশ্চিত করার লক্ষ্যে ইন্ডিয়ান অলিম্পিক অ্যাসোসিয়েশন, যুব বিষয়ক ও ক্রীড়া মন্ত্রক এবং স্পোর্টস অথরিটি অফ ইন্ডিয়া যৌথভাবে একটি বিশেষ
সহায়তা গোষ্ঠী গঠন করেছে।
প্রাক্তন আন্তর্জাতিক ক্রীড়াবিদ ও প্রশিক্ষকদের চিকিৎসা সহায়তা, অক্সিজেন, হাসপাতালে ভর্তি এবং অন্যান্য সহায়তার জন্য একটি অনলাইন প্ল্যাটফর্ম – https://www.research.net/r/SAI-IOA-Covid-19 চালু করেছে।
একটি জাতীয় কমিটি করা ছাড়াও প্রতিটি রাজ্যের আবেদনকারীদের সহায়তার জন্য ইন্ডিয়ান অলিম্পিক অ্যাসোসিয়েশন, রাজ্য সরকারের আধিকারিক এবং স্পোর্টস অথরিটি অফ ইন্ডিয়া-এর প্রতিনিধিদের নিয়ে একটি কার্যকরী গোষ্ঠী গঠন করা হয়েছে।
এই উদ্যোগের বিষয় বলতে গিয়ে কেন্দ্রীয় যুব বিষয়ক ও ক্রীড়া মন্ত্রী শ্রী কিরেণ রিজিজু জানিয়েছেন, ভারতে ক্রীড়া ক্ষেত্রে যারা আজীবন অবদান রেখেছেন এবং খেলাধুলার ক্ষেত্রে দেশকে সম্মান এনে দিয়েছেন তাদের পাশে দাঁড়িয়েছে সরকার। এই কঠিন সময়ে কোভিড-১৯
অতিমারির সঙ্গে লড়াইয়ে সরকার দেশের প্রাক্তন ক্রীড়াবিদ এবং প্রশিক্ষকদের পূর্ণ সহযোগিতা করতে প্রস্তুত। সরকার এবং ইন্ডিয়ান অলিম্পিক অ্যাসোসিয়েশন যৌথভাবে এই উদ্যোগ গ্রহণের জন্য তিনি যথেষ্টই খুশী বলে জানান। কেন্দ্রীয় মন্ত্রী আরও বলেন, সরকার এই সময়ে
প্রয়োজনীয় ব্যক্তিদের যথাযথ সহায়তা প্রদান করতে সক্ষম।
এই যৌথ উদ্যোগের বিষয় বলতে গিয়ে ইন্ডিয়ান অলিম্পিক অ্যাসোসিয়েশনের সভাপতি ডঃ নারিন্দর ধ্রুব বাত্রা জানান, দেশের ক্রীড়া ক্ষেত্রে যুক্ত সদস্যরা একটি পরিবারের মতো। তাই এই সময়ে একে অপরকে সাহায্য করা কর্তব্য। এই উদ্যোগ গ্রহণের জন্য কেন্দ্রীয় মন্ত্রীকে
ধন্যবাদও জানান তিনি। চিকিৎসা ও রসদ সরবরাহ ক্ষেত্রে রাজ্য সরকারের সঙ্গে যৌথ অংশীদারিত্বের পাশাপাশি “পন্ডিত দীনদয়াল উপাধ্যায় জাতীয় কল্যাণ তহবিল” থেকেও অর্থ সাহায্য করা হবে। যেসব ক্রীড়াবিদ এবং তাদের পরিবার এই সময়ে আর্থিক অনটনের মধ্যে
রয়েছেন তাদেরকে এই সাহায্য প্রদান করা হবে।
SC/SS/SKD
(Visitor Counter : 157
প্রধানমন্ত্রীরদপ্তর
রোম এবং গ্লাসগো সফরের আগে প্রধানমন্ত্রীর বিবৃতি
নতুন দিল্লি, ২৮শে অক্টোবর, ২০২১
আমি প্রধানমন্ত্রী মারিয়ো দ্রাঘির আমন্ত্রনে ২৯ থেকে ৩১শে অক্টোবর ইটালীর রোম এবং ভ্যাটিক্যান সিটি সফর করবো। এর পর প্রধানমন্ত্রী বরিস জনসনের আমন্ত্রনে পয়লা ও দোসরা নভেম্বর ব্রিটেনের গ্লাসগো সফরে যাবো।
রোমে আমি ষোড়শ জি-২০ গোষ্ঠীভুক্ত দেশের নেতৃবৃন্দের সম্মেলনে যোগ দেবো। বিশ্বজুড়ে আর্থিক পরিস্থিতি এবং স্বাস্থ্য ক্ষেত্রের পুনরুদ্ধার নিয়ে জি-২০ গোষ্ঠীভুক্ত দেশগুলির নেতৃবৃন্দের সঙ্গে আলোচনা করবো। ২০২০ সালে কোভিড মহামারীর পর এবারই প্রথম ব্যক্তিগত উপস্থিতির মধ্য দিয়ে সম্মেলন অনুষ্ঠিত হচ্ছে। এই সম্মেলনে জি-২০ গোষ্ঠী কিভাবে অর্থনীতির পুনরুদ্ধার এবং সমন্বিত ও স্থিতিশীলভাবে মহামারীকে প্রতিরোধ করবে, বৈঠকে সে বিষয় নিয়েও বিস্তারিতভাবে আলোচনা হবে।
সফরকালে আমি ভ্যাটিক্যান সিটি দর্শন করবো এবং পোপ ফ্রান্সিসের সঙ্গে সাক্ষাৎ করবো। এছাড়াও স্বরাষ্ট্র সচিব কার্ডিনাল পিয়েত্রো পারোনিলের সঙ্গে বিভিন্ন বিষয় আলোচনা করবো।
জি-২০ শীর্ষ সম্মেলনের ফাঁকে আমি গোষ্ঠীর সদস্য রাষ্ট্রগুলির নেতৃবৃন্দের সঙ্গে সাক্ষাৎ করবো ও ঐ সব দেশের সঙ্গে ভারতে দ্বিপাক্ষিক সম্পর্কের পর্যালোচনা করবো।
জি-২০ শীর্ষ সম্মেলন ৩১শে অক্টোবর শেষ হবে। এর পর আমি গ্লাসগোতে রাষ্ট্রসংঘের জলবায়ু পরিবর্তন সংক্রান্ত কনভেনশনের ২৬তম কনফারেন্স অফ পার্টিজে যোগ দেবো। আমি সিওপি ২৬এর উচ্চপর্যায়ের আলোচনাতে অংশগ্রহণ করবো। বিশ্বের ১২০টি দেশের রাষ্ট্রপ্রধান বা সরকার প্রধানরা ওয়ার্ল্ড লিডার সামিট বা বিশ্ব নেতৃবৃন্দের শীর্ষ সম্মেলনে যোগ দেবেন।
প্রকৃতির সঙ্গে সম্প্রীতি বজায় রেখে জীবন ধারণ করার আমাদের সংস্কৃতির সঙ্গে সাযুজ্য রেখে আমরা স্বচ্ছ ও পুনর্নবীকরণযোগ্য জ্বালানীর ব্যবহার বাড়ানো, দক্ষভাবে তা কাজে লাগানো, বনসৃজন ও জীববৈচিত্র রক্ষা করার মতো বিভিন্ন উচ্চাকাঙ্খী পদক্ষেপ গ্রহণ করেছি। এই গ্রহের প্রতি সম্মান জানানোর কারণেই এই উদ্যোগ। আজ ভারত জলবায়ু পরিবর্তন প্রতিরোধ করতে যৌথভাবে বিভিন্ন উদ্যোগ গ্রহণ করেছে। জলবায়ু পরিবর্তনের ফলে উদ্ভুত সমস্যাগুলিকে কমাতে এবং বহুস্তরীয় জোট গড়ে তুলতে ভারত উদ্যোগী হয়েছে। পুনর্নবীকরণযোগ্য জ্বালানী, সৌর ও বায়ুশক্তির মাধ্যমে উৎপাদিত জ্বালানীর পরিমাণ বৃদ্ধির মতো গুরুত্বপূর্ণ কিছু উদ্যোগ বিশ্বের গুটিকয় দেশের সঙ্গে ভারত গ্রহণ করেছে। বিশ্ব নেতৃবৃন্দের শীর্ষ সম্মেলনে জলবায়ু পরিবর্তন রোধে ভারতের উল্লেখযোগ্য উদ্যোগ এবং আমাদের সাফল্যের কথা আমি সম্মেলনে আলোচনা করবো।
এছাড়াও কার্বন নিঃসরণের জন্য সমভাবে দায়ভার বন্টন, জলবায়ু পরিবর্তনের ফলে উদ্ভুত সমস্যা হ্রাস এবং শক্তিশালী ব্যবস্থা গ্রহণ, অর্থ সম্পদের ব্যবহার বাড়ানো, প্রযুক্তি হস্তান্তর এবং পরিবেশবান্ধব ও সমন্বিত উন্নয়নের জন্য স্থিতিশীল জীবনশৈলীর গুরুত্ব নিয়ে কথা হবে।
অংশীদার দেশগুলির নেতৃবৃন্দ, উদ্ভাবক এবং আন্তঃসরকারী সংস্থাগুলি সহ সংশ্লিষ্ট প্রত্যেকের সঙ্গে সাক্ষাৎ-এর একটি সুযোগ সিওপি ২৬ শীর্ষ সম্মেলনে তৈরি হবে। আমাদের পরিবেশবান্ধব উন্নয়নকে ত্বরান্বিত করতে বিভিন্ন সম্ভাবনা নিয়েও আলোচনা হবে।
(CG/CB/SFS
রেলমন্ত্রক
ভারতীয় রেল ভুবনেশ্বরে প্রথম বর্জ্য থেকে শক্তি উৎপাদনে সক্ষম প্ল্যান্টের সূচনা করেছে
নয়াদিল্লি, ২৮ জানুয়ারি, ২০২০
ভারতীয় রেল দেশের মধ্যে এই প্রথম ভুবনেশ্বরে ম্যাঞ্চেশ্বর ক্যারেজ রিপেয়ার ওয়ার্কশপে বর্জ থেকে শক্তি উৎপাদনে সক্ষম সরকারি প্ল্যান্টের সূচনা করেছে। প্রতিদিন এই প্ল্যান্টে ৫০০ কিলোগ্রাম বর্জ্য পদার্থ থেকে শক্তি উৎপাদন করা যাবে। রোলিং স্টকের সদস্য শ্রী রাজেশ আগরওয়াল এবং পূর্ব উপকূলীয় রেলের জেনারেল ম্যানেজার ২২শে জানুয়ারি এই প্ল্যান্টের উদ্বোধন করেন। আগামী তিন মাসের মধ্যে এই প্রকল্পের নির্মাণ কাজ সম্পন্ন করা হবে। এই প্ল্যান্টে পলিক্র্যাক প্রযুক্তি ব্যবহার করা হবে। ভারতীয় রেলে এই প্রথমবার এবং দেশের মধ্যে চতুর্থবার বর্জ্য পদার্থ থেকে শক্তি উৎপাদনে সক্ষম প্ল্যান্টে এ ধরণের প্রযুক্তি ব্যবহার করা হচ্ছে। প্লাস্টিক সহ সমস্ত বর্জ্য পদার্থ থেকে হাল্কা ধরণের ডিজেল তৈরি করা হবে। এই প্ল্যান্ট তৈরি করতে ১.৭৯ কোটি টাকা খরচ করা হবে। স্বয়ংক্রিয় ব্যবস্থায় পরিচালিত এই প্ল্যান্টে মানবসম্পদ কম লাগবে। স্বল্প খরচেই বেশি শক্তি উৎপাদন করাও সম্ভব হবে। প্ল্যান্টে কর্মরত শ্রমিকদের জন্য যথাযথ নিরাপত্তার ব্যবস্থা করা হয়েছে। ২৪ ঘন্টাই এই প্ল্যান্টে কাজ চলবে।
CG/SS/SB
(Visitor Counter : 95
অর্থমন্ত্রক
কোভিড–১৯ মহামারীর মোকাবিলায় পিএম–কেয়ার্স তহবিলে অর্থ মন্ত্রক, আর্থিক প্রতিষ্ঠান এবং রাষ্ট্রায়ত্ত ব্যাঙ্ক / সংস্থাগুলির আধিকারিক ও কর্মীদের ৪৩০ কোটি টাকা অনুদান
নতুনদিল্লি, ৫ এপ্রিল, ২০২০
অর্থ মন্ত্রকের অধীনস্থ বিভিন্ন আর্থিক প্রতিষ্ঠান এবং রাষ্ট্রায়ত্ত ব্যাঙ্ক / সংস্থা, কর্পোরেট সামাজিক দায়বদ্ধতা -এর তহবিল থেকে এবং অর্থ মন্ত্রক সহ সংশ্লিষ্ট সংস্থাগুলির কর্মীরা এক দিনের বেতন পিএম কেয়ার্স তহবিলে দান করেছেন। এই অর্থের মোট পরিমাণ ৪৩০.১৩ কোটি টাকা। এই টাকা কোভিড – ১৯ মহামারীর ফলে উদ্ভুত পরিস্থিতির মোকাবিলায় ব্যয় করা হবে।
ভারতে কোভিড–১৯ মহামারীর মোকাবিলায় ২৮ মার্চ দ্য প্রাইম মিনিস্টার্স সিটিজেন অ্যাসিসটেন্স অ্যান্ড রিলিফ ইন ইমারজেন্সি সিচুয়েশন ফান্ড  গঠন করা হয়েছে। কোভিড–১৯ মহামারীর ফলে ক্ষতিগ্রস্ত মানুষদের ত্রাণ ও সাহায্যের জন্য জাতীয় এই তহবিল থেকে অর্থ ব্যয় করা হবে। অর্থ মন্ত্রকের অধীনস্থ সংস্থাগুলির আধিকারিক ও কর্মীবৃন্দের এক দিনের বেতন বাবদ ২২৮.৮৪ কোটি টাকা জমা পড়েছে। সংশ্লিষ্ট সংস্থাগুলির সি.এস.আর তহবিল থেকে মোট ২০১.৭৯ কোটি টাকা এই তহবিলে জমা দেওয়া হয়েছে।
(CG/CB
স্বরাষ্ট্র মন্ত্রক
১৯৫৯এর অস্ত্র আইন এবং ২০১৬র অস্ত্র নিয়মাবলীর সংশোধন বিজ্ঞাপিত ; শুটারদের জন্য গোলাবারুদ ও আগ্নেয়াস্ত্রের সংখ্যা বৃদ্ধিতে অনুমতি
নয়াদিল্লী, ২৪ ফেব্রুয়ারি, ২০২০
অলিম্পিকে অন্তর্ভুক্ত শুটিং ভারতে অত্যন্ত জনপ্রিয় একটি খেলা। আন্তর্জাতিক প্রতিযোগিতাগুলিতে ভারতীয় শুটাররা একাধিক সাফল্যের নজির রেখেছেন। এই বিষয়টিকে বিবেচনায় রেখেই স্বরাষ্ট্র মন্ত্রক ১৯৫৯ সালের অস্ত্র আইনের আওতায় বিজ্ঞপ্তি জারি করে জানিয়েছে শুটাররা তাঁদের অনুশীলনের জন্য পর্যাপ্ত সংখ্যায় আগ্নেয়াস্ত্র ও গোলাবারুদ ব্যবহার করতে পারবেন। উল্লেখ করা যেতে পারে মন্ত্রক গত ১২ই ফেব্রুয়ারি এক বিজ্ঞপ্তি জারি করে ১৯৫৯এর অস্ত্র আইন এবং ২০১৬র অস্ত্র নিয়মাবলীতে সংশোধনগুলির কথা ঘোষণা করেছে। উদ্দেশ্য হল, অুশীলনের জন্য এক বছরের মেয়াদে শুটারদের আগ্নেয়াস্ত্র ও গোলাবারুদের পরিমাণ বাড়ানো। মন্ত্রকের এই সিদ্ধান্তের ফলে অনুশীলনে শুটারদের সুবিধা আরও বাড়বে।
নতুন নিয়ম অনুযায়ী এখন আন্তর্জাতিক প্রতিযোগিতায় পদকজয়ী বা বিশিষ্ট শুটাররা বিশেষ সুবিধাবলে অতিরিক্ত ১২টি পর্যন্ত আগ্নেয়াস্ত্র রাখার অনুমতি পেয়ে থাকেন। আগে একজন শুটার সর্বাধিক ৭টি আগ্নেয়াস্ত্র রাখতে পারতেন। এখন, কোন একটি ইভেন্টে সফল একজন শুটার সর্বাধিক ৮টি , ২টি ইভেন্টে সফল হলে সর্বাধিক ১০টি  এবং দুটির বেশি ইভেন্টে সফল হলে সর্বাধিক ১২টি আগ্নেয়াস্ত্র রাখার সুবিধা পাবেন। জুনিয়ার স্তরের বা সম্ভাবনাময় শুটাররা নতুন নিয়ম অনুযায়ী এখন দুটি  আগ্নেয়াস্ত্র রাখতে পারবেন। নিয়মাবলীতে এই সংশোধনের দরুন এখন থেকে শুটাররা অনুশীলনে বিভিন্ন ধরণের আগ্নেয়াস্ত্র রাখার অনুমতি পাবেন। এছাড়াও ১৯৫৯এর অস্ত্র আইন অনুযায়ী সাধারণ ব্যক্তির মতই যেকোন শুটার দুটি আগ্নেয়াস্ত্র রাখতে পারবেন।
একইভাবে, ২০১৬র অস্ত্র নিয়মাবলীর ৪০ নম্বর ধারায় সংশোধন করে শুটারদের অনুশীলনের জন্য গোলাবারুদ সংগ্রহের পরিমাণও বাড়ানো হয়েছে। সংশোধিত নিময় অনুযায়ী একজন শুটার পয়েন্ট ২২ এলআর রাইফেল বা পিস্তলের জন্য ১ হাজারের পরিবর্তে ৫ হাজার, অন্য ধরণের পিস্তল বা রিভলভারের জন্য ৬০০র পরিবর্তে ২ হাজার এবং শটগান ক্যালিবারের ক্ষেত্রে ৫০০ পরিবর্তে ৫ হাজার রাউন্ড আগ্নেয়াস্ত্র সংগ্রহে রাখতে পারবেন।
উল্লেখ করা যেতে পারে, ২০১৯এর সংশোধিত অস্ত্র আইন অনুযায়ী একজন ব্যক্তি তিনটির পরিবর্তে দুটি আগ্নেয়াস্ত্র রাখতে পারেন। ইতিমধ্যেই যাদের কাছে তিনটি আগ্নেয়াস্ত্র রয়েছে তারা পছন্দসই যেকোন দুটি রাখার অনুমতি পাবেন, অন্য আগ্নেয়াস্ত্রটি চলতি বছরের ১৩ই ডিসেম্বরের মধ্যে জমা করতে হবে।
CG/BD/NS
(Visitor Counter : 670
কেন্দ্রীয়মন্ত্রিসভা
সৌরশক্তি ক্ষেত্রে সহযোগিতার লক্ষ্যে ভারত ও উজবেকিস্তানের মধ্যে মউ স্বাক্ষরে মন্ত্রিসভার অুনমোদন
নয়াদিল্লী, ২০ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সৌরশক্তি ক্ষেত্রে সহযোগিতার লক্ষ্যে ভারত ও উজবেকিস্তানের মধ্যে সমঝোতাপত্র বা মউ স্বাক্ষরে অনুমতি মিলেছে।
কেন্দ্রীয় নবীন ও পুনর্নবীকরণযোগ্য শক্তি মন্ত্রকের অধীন ন্যাশনাল ইন্সটিটিউট অফ সোলার এনার্জি  এবং উজবেকিস্তানের ইন্টারন্যাশন সোলার এনার্জি ইন্সটিটিউট -এর মধ্যে নিম্নলিখিত বিষয়গুলি গবেষণা/পারস্পরিক অভিজ্ঞতা বিনিময়/পরীক্ষামূলক প্রকল্প গ্রহণের জন্য চিহ্নিত হয়েছে :
ক) সোলার ফটোভোল্টিক
খ) স্টোরেজ টেকনোলজি
গ) প্রযুক্তি হস্তান্তর
আন্তর্জাতিক সৌরজোটের সদস্য দেশগুলিতে পরীক্ষামূলকভাবে প্রকল্প রূপায়ণ ও তা কার্যকর করার ক্ষেত্রে উভয় পক্ষই পারস্পরিক সহমতের ভিত্তিতে কাজ করবে।
প্রধানমন্ত্রীরদপ্তর
খুঁটি লোকসভা কেন্দ্রের গুমলা ব্লকের মহিলা বিকাশ মন্ডলের বার্ষিক সাধারণ সম্মেলনে ১৫ হাজারের কাছাকাছি মহিলা অংশ নেওয়ায় প্রশংসা প্রধানমন্ত্রীর
নয়াদিল্লি, ২৬ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ঝাড়খন্ডের খুঁটি লোকসভা কেন্দ্রের গুমলা ব্লকের মহিলা বিকাশ মন্ডলের বার্ষিক সাধারণ সম্মেলনে ১৫ হাজারের কাছাকাছি মহিলা অংশ নেওয়ায় প্রশংসা করেছেন। কেন্দ্রীয় আদিবাসী বিষয়ক মন্ত্রী অর্জুন মুন্ডা এক ট্যুইটে এই কনভেনশনে ৯৪৪টি মহিলা মন্ডলের অংশগ্রহণের কথা জানান। এই ট্যুইটের জবাবে প্রধানমন্ত্রী তাঁর ট্যুইটে বলেন;
“অত্যন্ত প্রশংসনীয় প্রচেষ্টা। মহিলাদের ক্রমবর্ধমান অংশগ্রহণ তাঁদের সশক্তিকরণ ও উন্নয়নের পরিচায়ক।”
PG/PM/NS
(
আদিবাসীবিষয়কমন্ত্রক
ট্রাইফেড বিশ্বব্যাপী ভারতীয় মিশন ও দূতাবাসগুলোতে আত্মনির্ভর কর্ণার স্থাপন করবে
আত্মনির্ভর কর্ণারটিতে জিআই ট্যাগ যুক্ত আদিবাসীদের তৈরি প্রাকৃতিক এবং জৈব পণ্য বিদেশে তুলে ধরার জন্য বরাদ্দ থাকবে
নতুন দিল্লি, ০৫ আগস্ট, ২০২১
আদিবাসী সমবায় বিপণন ফেডারেশন, ট্রাইফেট বিদেশ মন্ত্রকের সহযোগিতায় বিশ্বের একশটি ভারতীয় মিশন এবং দূতাবাসে আত্মনির্ভর ভারত কর্ণার স্থাপন করবে।
এই কর্ণার গুলিতে আদিবাসী উৎপাদিত পণ্যের বিষয়ে ক্যাটালগ থেকে শুরু করে পুস্তিকা, প্রচারের জন্য রাখা থাকবে।
এবছর আদি মহোৎসবের আন্তর্জাতিক সম্মেলনে বিপুল সংখ্যক দেশের কূটনীতিক এবং আন্তর্জাতিক সংস্থার প্রতিনিধিরা অংশগ্রহণ করেছিলেন।
মূলত "ভোকাল ফর লোকাল" এবং "আত্মনির্ভর ভারত" অভিযানের ওপর গুরুত্ব দিয়ে ট্রাইফেড বিভিন্ন মন্ত্রকের সঙ্গে সহযোগিতায় জিআই ট্যাগ যুক্ত আদিবাসী সম্প্রদায়ের উৎপাদিত পণ্য বিপণনের জন্য প্রচারের ব্যবস্থা করেছে।
বিদেশ মন্ত্রকের সহযোগিতায় ট্রাইফেট বিশ্বের একশটি স্থানে ভারতীয় মিশন ও দূতাবাসগুলোতে আত্মনির্ভর ভারত কর্ণার স্থাপনের ব্যবস্থা করেছে।
CG/ SB
(Visitor Counter : 130
প্রধানমন্ত্রীরদপ্তর
প্রধানমন্ত্রী ভারতের টিকাকরণ অভিযানের অগ্রগতি পর্যালোচনা করেছেন টিকা প্রস্তুতকারক সংস্থাগুলিকে কেন্দ্র আরও বেশি উৎপাদন কেন্দ্র তৈরি, কাঁচামাল সরবরাহ ও আর্থিক ব্যবস্থায় সাহায্য করছে
নতুন দিল্লি, ৪ জুন, ২০২১
প্রধানমন্ত্রী শ্রী নরেন্দ্র মোদী ভারতে টিকাকরণ অভিযানের অগ্রগতি সম্পর্কে একটি উচ্চ পর্যায়ের বৈঠকের পৌরোহিত্য করেছেন। বৈঠকে আধিকারিকরা টিকাকরণ অভিযানের বিভিন্ন দিক নিয়ে বিস্তারিত ভাবে জানিয়েছেন।
বর্তমানে কত টিকা পাওয়া যাচ্ছে এবং ভবিষ্যতে টিকার উৎপাদন বাড়ানোর জন্য কি কি পরিকল্পনা নেওয়া হয়েছে, সে বিষয়ে প্রধানমন্ত্রীকে বিস্তারিত ভাবে জানানো হয়েছে। টিকার উৎপাদন বাড়াতে কেন্দ্রীয় সরকার টিকা প্রস্তুতকারক সংস্থাগুলিকে আরও বেশি উৎপাদন কেন্দ্র তৈরি, আর্থিক ব্যবস্থাপনায় এবং কাঁচামালের সরবরাহ নিশ্চিত করার ক্ষেত্রে সাহায্য করছে।
বৈঠকে শ্রী মোদী স্বাস্থ্যকর্মী ও সামনের সারিতে থাকা কর্মীদের টিকাকরণের বিষয়ে পর্যালোচনা করেছেন। একই সঙ্গে ৪৫ ঊর্ধ্ব এবং ১৮ থেকে ৪৪ বছর বয়সী নাগরিকদের টিকা দেওয়ার বিষয় নিয়েও আলোচনা করেছেন। বিভিন্ন রাজ্যে টিকার অপচয়ের বিষয়টি উল্লেখ করে প্রধানমন্ত্রী বলেছেন, বেশ কিছু জায়গায় টিকার যথেষ্ট অপচয় হচ্ছে এবং এই অপচয় কমাতে প্রয়োজনীয় ব্যবস্থা নিতে হবে।
টিকাকরণ অভিযানকে জনমুখী করে তুলতে কিভাবে প্রযুক্তির সাহায্য নেওয়া হচ্ছে, আধিকারিকরা সে বিষয়ে বৈঠকে জানিয়েছেন। রাজ্যগুলিকে আগে থেকেই কতটা টিকা পাওয়া যেতে পারে, সে বিষয়ে জানানো হচ্ছে। আধিকারিকরা প্রধানমন্ত্রীকে বলেছেন, রাজ্যগুলি যদি সেই তথ্য জেলা স্তরে পাঠায়, তাহলে সাধারণ মানুষের কোন সমস্যা হবে না।
এই বৈঠকে প্রতিরক্ষা মন্ত্রী, কেন্দ্রীয় স্বরাষ্ট্র মন্ত্রী, কেন্দ্রীয় অর্থমন্ত্রী, শিল্প ও বাণিজ্য মন্ত্রী, তথ্য ও সম্প্রচার মন্ত্রী, প্রধানমন্ত্রীর প্রধান সচিব, ক্যাবিনেট সচিব, স্বাস্থ্য সচিব এবং অন্যান্য উচ্চপদস্থ আধিকারিকরা উপস্থিত ছিলেন।
CG/CB/AS
(Visitor Counter : 173